Rezumatul Studiului 4 - Biblia - sursa de autoritate a credinţei noastre

1. **Tradiţia.**
	* **Ce este bun în tradiţie?**
		+ Tradiţia ne ajută să ne amintim istoria şi ne transmite lecţiile şi experienţele strămoşilor noştri. În Biblie găsim tradiţii, precum sărbătoarea Purim, care ne aminteşte de eliberarea poporului lui Dumnezeu.
		+ În Statele Unite, de exemplu, se continuă reamintirea venirii părinţilor peregrini pe pământul libertăţii.
	* **Ce este rău în tradiţie?**
		+ Tradiţiile pot ajunge să înlocuiască adevărul (Marcu 7:1-13) prin adăugarea unor elemente eronate şi superstiţii contrare credinţei.
2. **Experienţa.**
	* **Ce are bun experienţa?**
		+ Înţelegerea noastră cu privire la Dumnezeu se bazează pe experienţa noastră trăită cu El.
		+ Reamintirea modului în care Dumnezeu ne-a ajutat sau ne-a fost alături în multe momente din trecutul nostru ne ajută să continuăm să ne îndreptăm spre ţintă.
	* **Ce are rău experienţa?**
		+ Este periculos să ne bazăm experienţa sau doctrina pe ceea ce simţim sau experimentăm într-un anumit moment, când acestea contrazic ceea ce spune Biblia.
3. **Cultura.**
	* **Ce este bun la cultură?**
		+ În multe ţări, cultura a fost influenţată în mare măsură de biblie.
		+ Chiar şi în ţările în care nu este aşa, descoperim aspecte care sunt perfect compatibile cu învăţăturile biblice.
	* **Ce este rău la cultură?**
		+ Orice aspect cultural trebuie evaluat cu Biblia, iar aceasta trebuie să aibe întâietate. Dacă trebuie schimbat ceva, acelea sunt aspectele noastre culturale eronate.
4. **Raţiunea.**
	* **Ce este bun la raţiune?**
		+ Capacitatea de a raţiona provine de la Dumnezeu. Cu ea putem ajunge la concluzii corecte şi să fim convinşi de adevăr (2 Petru 1:12; Ioan 16:8).
		+ Raţiunea ne face înţelepţi, oridecâteori este supusă voinţei lui Dumnezeu (Prov. 9:10).
		+ Chiar şi închinarea noastră trebuie să fie raţională (Rom. 12:1), şi nu doar sentimentală.
	* **Ce este rău la raţiune?**
		+ Este foarte periculos să credem că raţiunea noastră este capabilă să proceseze totul.
		+ Dacă nu acceptăm ceea ce nu putem raţiona, respingem ceea ce nu înţelegem, supranaturalul. Îl îndepărtăm de noi pe Dumnezeu, singurul care ne poate da mântuirea şi viaţa veşnică.
5. **Biblia.**
	* **Ce are bun Biblia?**
		+ Este cartea pe care Isus însuşi ne invită să o studiem (Ioan 5:39) şi să o credem (v. 46).
		+ Este Cuvântul inspirat de Dumnezeu, util pentru învăţarea noastră (2 Timotei 3:16).
		+ În chestiuni de credinţă şi doctrină este deasupra tradiţiei, experienţei, culturii şi raţiunii. Toate acestea trebuie să fie evaluate şi analizate de Biblie.
	* **Ce este rău la Biblie?**
		+ Nimic. Atâta timp cât ne lăsăm ghidaţi în Studiu de Autorul Însuşi: Duhul Sfânt.
		+ Duhul Sfânt nu ne va ghida niciodată la un adevăr sau la o înţelegere care să contrazică ceea ce El a descoperit în propria Biblie.